1980D1359 — DA — 25.04.1992 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS BESLUTNING

af 30. december 1980

om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

(Den tyske tekst er den eneste autentiske)

(80/1359/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved Rådets direktiv 79/967/EØF af 12. november 1979 ( 2 ), særlig artikel 15, stk. 2, 3 og 7,

under henvisning til anmodning fra Forbundsrepublikken Tyskland, og

ud fra følgende betragtninger:

I overensstemmelse med artikel 15, stk. 1, i ovennævnte direktiv er frø- og plantemateriale af sorter af landbrugsplantearter, der er blevet officielt godkendt i 1978 i mindst én medlemsstat, og som også opfylder betingelserne i samme direktiv, fra den 31. december 1980 ikke længere underkastet handelsrestriktioner i Fællesskabet med hensyn til sorten;

det fastsættes dog i artikel 15, stk. 2 i nævnte direktiv, at en medlemsstat efter anmodning kan bemyndiges til at forbyde handel med frø og plantemateriale af visse sorter;

Forbundsrepublikken Tyskland har anmodet om en sådan bemyndigelse for en række sorter af forskellige arter;

de pågældende sorter af havre og majs og med hensyn til dyrknings- og brugsværdien, sorten Kawerita (sukkerroer) har ikke i Forbundsrepublikken Tyskland været underkastet officielle dyrkningsundersøgelser med henblik på den tyske anmodning;

den nævnte sukkerroesort har i Forbundsrepublikken Tyskland været genstand for en anmodning om officiel godkendelse, for så vidt som dens frø skal afsættes i en anden stat (artikel 4, stk. 2, afsnit b, i nævnte direktiv); følgelig er det ikke påstået i anmodningen, at denne sort besidder en tilfredsstillende dyrknings- eller brugsværdi for Forbundsrepublikken Tyskland; derfor kan denne sort betragtes som om den i Forbundsrepublikken Tyskland i kraft af dens kvaliteter for så vidt angår dyrknings- eller brugsværdi ikke svarer til de resultater, der kan opnås for en anden tilsvarende sort, som er godkendt dér (artikel 15, stk. 3, litra c), første tilfælde, i nævnte direktiv);

den pågældende havresort er vinterhavre; de pågældende majssorter har en FAO-klassificering efter tidlighed på over 350; det er almindeligt bekendt, at vinterhavre og majssorter med en FAO-klassificering efter tidlighed på over 350 i øjeblikket endnu ikke er egnet til dyrkning til noget formål i Forbundsrepublikken Tyskland (artikel 15, stk. 3, litra c), andet tilfælde, i ovennævnte direktiv;

Forbundsrepublikken Tysklands anmodning bør følgelig imødekommes for så vidt angår samtlige disse sorter; sorten Kawerita er officielt godkendt i Forbundsrepublikken Tyskland, for så vidt dens frø er bestemt til afsætning i et andet land;

med hensyn til andre tilfælde, er ansøgningen under undersøgelse af Kommissionen; det er umuligt før udløbet af den frist, der omhandles i artikel 15, stk. 1, i ovennævnte direktiv, at afslutte undersøgelsen af sorten Optimum (sukkerroer) samt følgende sort, der har været omfattet af Kommissionens beslutning 80/457/EØF (SIC! 80/447/EØF) ( 3 ), Brio (kartofler);

for denne sort bør den i artikel 15, stk. 1, i ovennævnte direktiv anførte frist forlænges for Forbundsrepublikken Tysklands vedkommende, så sorten kan undersøges (artikel 15, stk. 7, i ovennævnte direktiv);

andre sorter er ikke længere omfattet af den tyske anmodning;

de i denne beslutning fastsatte foranstaltninger er i overensstemmelse med udtalelse fra Den stående Komité for frø- og plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING: